Korczak (film)
<s>Korczak je poljsko-zapadnonjemačko-britanski crno-bijeli biografski film snimljen 1990. u režiji Andrzeja Wajde.</s><s>Naslovni protagonist, koga tumači Wojciech Pszoniak, je Janusz Korczak, znameniti jevrejsko-poljski ljekar, dječji pisac i pedagog.</s><s>Radnja je smještena u Varšavski geto za vrijeme njemačke okupacije u Drugom svjetskom ratu i prikazuje kako se Korczak do posljednjeg trenutka nastoji brinuti za štićenike svog sirotišta, čak i ako će zbog toga zajedno sa njima završiti u logoru smrti Majdanek.</s>

<s>Film je izazvao dosta pažnje zbog za tadašnje vrijeme neobičnog korištenja crno-bijele biografije, kao i sličnosti s teme sa hvaljenim filmom Au revoir les enfants snimljenim nekoliko godina ranije.</s><s>Ipak, najviše pažnje je izazvala posljednja, simbolička sekvenca, u kojoj vlak sa Korczakom i djecom umjesto u logor ulazi u oblak, iza koga će izaći u simboličko polje.</s><s>Usprkos Wajdinog ugleda, sve reakcije nisu bile pozitivne, pri čemu se, nakon prikazivanja u Cannesu, najviše istakao Claude Lanzmann, autor Shoaha, znamenitog dokumentarca o Holokaustu, koji je Wajdu optužio da nastoji "izbrisati" antisemitizam kod Poljaka i njegov doprinos tim događajima.</s><s>Korczak je nekoliko godina kasnije poslužio Stevenu Spielbergu kao inspiracija za njegov tematski srodni, ali daleko uspješniji i poznatiji film Schindlerova lista, te mu je eksplicitno odao priznanje zahvalom Wajdi na odjavnoj špici.</s>

<s>Istom temom se godine 1975. pozabavio zapadnonjemačko-izraelski biografski film Sind sie frei, Doktor Korczak u režiji Aleksandera Forda.</s>

<s>Vanjske veze 
 
 
 Korczak auf filmpolski.pl mit Fotos (polnisch)</s>

<s>Poljski filmovi
Zapadnonjemački filmovi
Britanski filmovi
Biografski filmovi
Dramski filmovi
Filmovi o Holokaustu</s>

